Gr. 1 : Í stað orðsins " maí " í gr. 5.1 skal koma orðið " desember " Gr. 2 : Gr. 5.7 fellur niður . Í hennar stað koma eftirfarandi greinar : " Gr. 5.7 . Stjórn Pírata í Hafnarfirði skal skila gögnum aðalfundar ; fundargerð , ársskýrslu og bókhaldsgögnum , til framkvæmdaráðs Pírata innan mánaðar frá því að fundurinn var haldinn . " " Gr. 5.7 . Gr. 5.7 . c . Til bráðabirgða : Á árinu 2017 skal stjórn Pírata í Hafnarfirði gera upp ársreikning 2016 svo fljótt sem verða má og skila uppgjöri ásamt öðrum nauðsynlegum gögnum um starfsemi félagsins skv. grein 10.3 í lögum þessum til framkvæmdaráðs fyrir lok júnímánaðar 2017 . Að því loknu fellur grein þessi úr lögunum . " Tillaga þessi hefur verið samþykkt með atkvæðagreiðslu . Í núverandi lögum félagsins er krafa um að aðalfundur félagsins sé haldinn ár hvert fyrir lok maí . Þessi þröngu tímamörk setja óeðlilega pressu á stjórn félagsins , sérstaklega á kosningaári . Hér er því lagt til að tímamörkin fyrir aðalfund sé einfaldlega almanaksárið . Athugasemdir við einstaka greinar tillögunnar : Gr. 1 : Hér eru tímamörk aðalfundar skilgreind sem almanaksárið . Eftir stendur að til að félagið teljist starfshæft , skv. gr. 6.1 mega ekki líða meira en 18 mánuðir á milli aðalfunda . Gr. 2 : Þær nýju greinar sem hér eru lagðar til tryggja að félagið uppfylli skilyrði í lögum Pírata ( landsfélagsins ) um gagnaskil aðildarfélaga til að teljast sem virkt aðildarfélag Pírata . Sérstaklega ef kemur til þess að aðalfundur félagsins sé haldinn eftir að aðalfundi Pírata lýkur . Skili aðildarfélag ekki nauðsynlegum gögnum fyrir lok júní ár hvert telst félagið óvirkt og er aðalfundi Pírata þá heimilt að slíta félaginu .